Rīgas pašvaldības sabiedrība ar ierobežotu atbildību „Rīgas satiksme”

APSTIPRINĀTS

ar Rīgas pašvaldības sabiedrības ar ierobežotu

atbildību „Rīgas satiksme” Mantas atsavināšanas,

iznomāšanas un nomāšanas komisijas sēdes

2022. gada 29. novembra

protokolu Nr. 31

**IZSOLES Nr. MK-NOL/2022/70**

**„Ēdināšanas pakalpojumu vietu izsole”**

##### NOLIKUMS

**Rīgā**

**2022**

**I**

**VISPĀRĪGĀ INFORMĀCIJA**

### Izsoles mērķis un priekšmets.

### Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk tekstā arī – Izsoles organizētājs) nepieciešams izsolīt ēdināšanas pakalpojumu nodrošināšanas telpu nomas tiesības Izsoles organizētāja objektos Vestienas ielā 35, Vienības gatvē 16, Rūsiņa ielā 3, Brīvības ielā 191 un Kleistu ielā 28, Rīgā (turpmāk tekstā viss kopā – Izsoles objekti).

* 1. Izsoles priekšmets ir tiesības nomāt ēdināšanas pakalpojumu nodrošināšanas telpas Izsoles objektos. Izsoles priekšmets ir sadalīts piecās daļās (lotēs):

1. daļa “Ēdināšanas pakalpojuma nodrošināšanas telpu Vestienas ielā 35, Rīgā noma”;

2. daļa “Ēdināšanas pakalpojuma nodrošināšanas telpu Vienības gatvē 16, Rīgā noma”;

3. daļa “Ēdināšanas pakalpojuma nodrošināšanas telpu Rūsiņa ielā 3, Rīgā noma”;

4. daļa “Ēdināšanas pakalpojuma nodrošināšanas telpu Brīvības ielā 191, Rīgā noma”;

5. daļa “Ēdināšanas pakalpojuma nodrošināšanas telpu Kleistu ielā 28, Rīgā noma”.

* 1. Pretendentam izvirzītās prasības un izsoles priekšmeta detalizēts apraksts ietverts Izsoles nolikuma III un IV sadaļā un nolikumam pievienotajos pielikumos.

### Līguma noslēgšanas tiesību piešķiršanas metode.

### Līguma noslēgšanas tiesību piešķiršanas metode ir izsole. Izsole notiek saskaņā ar šo nolikumu. Paziņojums par Izsoli izsludināts Izsoles organizētāja tīmekļvietnē www.rigassatiksme.lv.

### Izsoles organizētājs.

### Rīgas pašvaldības sabiedrība ar ierobežotu atbildību „Rīgas satiksme”;

Reģistrācijas numurs 40003619950;

Juridiskā adrese: Kleistu iela 28, Rīga, LV-1067;

Biroja adrese: Vestienas iela 35, Rīga, LV-1035;

Tālr. 67104800.

Izsoli rīko Izsoles organizētāja Mantas atsavināšanas, iznomāšanas un nomāšanas komisija, kas izveidota saskaņā ar Izsoles organizētāja 2021. gada 10. decembra rīkojumu Nr. RIK-PD/2021/143 (turpmāk tekstā – Komisija). Komisija darbojas saskaņā ar šo nolikumu un komisijas reglamentu.

### Izsoles organizētāja kontaktpersona.

* 1. Izsoles organizētāja kontaktpersona Izsoles objekta apskates un tehniskajos jautājumos: Infrastruktūras daļas Objektu pārvaldīšanas nodaļas vadītāja Ginta Goļevska, tālr. 28666048, e-pasts: ginta.golevska@rigassatiksme.lv.
	2. Izsoles organizētāja kontaktpersona nolikuma un izsoles organizatoriskajos jautājumos: Juridiskās daļas jurista palīdze Elizabete Koliente Pliķēna, tālr. 29386687, e-pasts: izsoles@rigassatiksme.lv.

### Pretendenti.

* 1. Izsolē var piedalīties jebkura juridiska persona vai fiziska persona (t. sk. individuālais komersants), vai šādu personu apvienība, kas atbilst Izsoles organizētāja izvirzītajām prasībām un, iesniedzot pieteikumu, apliecinās gatavību slēgt nomas līgumu par Izsoles objektu vai objektiem (turpmāk tekstā – Līgums) ar tajā minētajiem noteikumiem. Pretendents vai personu apvienības dalībnieks, ja pretendents ir personu apvienība, nedrīkst būt ārzonā[[1]](#footnote-2) reģistrēta juridiskā persona.
	2. Personām ir tiesības apvienoties apvienībā un iesniegt kopīgu piedāvājumu.
	3. Gadījumā, ja apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana nav pieļaujama. Viena persona, neatkarīgi no tā, vai tā piedalās Izsolē atsevišķi vai apvienības sastāvā, drīkst iesniegt tikai vienu piedāvājumu.

**II**

**INFORMĀCIJAS APMAIŅA, PIETEIKUMU UN PIEDĀVĀJUMU NOFORMĒŠANAS UN IESNIEGŠANAS KĀRTĪBA**

1. **Informācijas apmaiņa.**
	1. Saziņa starp Izsoles organizētāju un ieinteresētajiem pretendentiem Izsoles ietvaros notiek latviešu valodā, rakstiski, izmantojot elektroniskā pasta starpniecību.
	2. Papildu informāciju par Izsoles nolikumu var pieprasīt, nosūtot pieprasījumu uz elektroniskā pasta adresi izsoles@rigassatiksme.lv.
	3. Ja ieinteresētais pretendents ir laicīgi pieprasījis papildu informāciju par Izsoles nolikumā iekļautajām prasībām, Izsoles organizētājs to sniedz 3 (trīs) darba dienu laikā, ja atbildes sagatavošanai nav nepieciešama informācijas vai datu apkopošana, bet ne vēlāk kā 3 (trīs) dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo Izsoli, tiks publicēta Izsoles organizētāja tīmekļvietnē sadaļā „Iepirkumi un izsoles”. Ieinteresētajiem pretendentiem ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Izsoles dokumentu pieejamība.**
	1. Ieinteresētie pretendenti var iepazīties ar Izsoles dokumentiem Izsoles organizētāja tīmekļvietnē www.rigassatiksme.lv, sadaļā „Iepirkumi un izsoles” – https://www.rigassatiksme.lv/lv/par-mums/iepirkumi/izsoles.
	2. Komisija nolikumā var izdarīt grozījumus. Ja grozījumi tiek izdarīti vēlāk kā 6 (sešas) dienas pirms piedāvājumu iesniegšanas termiņa beigām, Komisija attiecīgi pagarina piedāvājumu iesniegšanas termiņu. Informācija par grozījumiem tiks publicēta Izsoles organizētāja mājaslapā internetā sadaļā „Iepirkumi un izsoles”.

### Pieteikuma un piedāvājuma noformēšana.

* 1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem.
	2. Pieteikums un piedāvājums iesniedzams latviešu valodā. Izsoles laikā sarakste starp Izsoles organizētāju un pretendentiem noris latviešu valodā. Pretendents pieteikumā var iekļaut dokumentu oriģinālus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Pieteikumam un piedāvājumam ir jābūt atsevišķi parakstītiem ar drošu elektronisko parakstu, kas satur laika zīmogu.
	4. Pretendentam piedāvājums jānoformē elektroniskā formātā (*Microsoft Office* vai *Adobe Acrobat* lasāmā formātā), jāaizsargā ar paroli un jāparaksta ar drošu elektronisko parakstu, kas satur laika zīmogu.
	5. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības.
	6. Piedāvājumu grozīšanas vai pretendenta dalība Izsolē atsaukšanas kārtība:
		1. Pretendenti pirms piedāvājuma un pieteikuma iesniegšanas noteiktā termiņa beigām, var savos iesniegtajos pieteikumos un piedāvājumos izdarīt izmaiņas, nosūtot šo dokumentu grozījumus vai papildinājumus uz e-pasta adresi izsoles@rigassatiksme.lv, ar norādi – Grozījumi izsolei „Ēdināšanas pakalpojumu vietu izsole” \_\_.daļa ID Nr. MK-NOL/2022/70.
		2. Pretendenti, pirms piedāvājuma un pieteikuma iesniegšanas noteiktā termiņa beigām, var atsaukt savu dalību Izsolē, paziņojot par to Izsoles komisijai rakstiski uz e-pasta adresi izsoles@rigassatiksme.lv, ar norādi – Atsaukums dalībai izsolē „Ēdināšanas pakalpojumu vietu izsole” \_\_.daļa ID Nr. MK-NOL/2022/70.
	7. Pieteikumā, iekļautajiem dokumentiem un piedāvājumam jāatbilst Dokumentu juridiskā spēka likuma, Elektronisko dokumentu likuma, Ministru kabineta 2018. gada 4. septembra noteikumu Nr. 558 „Dokumentu izstrādāšanas un noformēšanas kārtība” un Ministru kabineta 2005. gada 28. jūnija noteikumu Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām.
	8. Sagatavojot pieteikumu un piedāvājumu, pretendents ievēro, ka Izsoles organizētājs nesedz nekādus izdevumus, kas pretendentiem ir radušies saistībā ar pieteikuma vai piedāvājuma sagatavošanu un iesniegšanu.
1. **Pieteikumu un piedāvājumu iesniegšanas vieta, termiņš un atvēršana.**

### Pretendenti vienlaicīgi iesniedz pieteikumu un piedāvājumu, tos nosūtot uz Izsoles organizētāja e-pasta adresi izsoles@rigassatiksme.lv – ar norādi „Pieteikums un piedāvājums izsolei „Ēdināšanas pakalpojumu vietu izsole” \_\_.daļa, ID Nr. MK-NOL/2022/70 līdz 2022. gada 12. decembra plkst. 12:00 (pēc Latvijas laika), pieteikums un piedāvājums, kas iesniegts pēc minētā termiņa, netiks atvērts.

### Pretendentu pārstāvji no 2022. gada 12. decembra plkst. 12:00 līdz 2022. gada 12. decembra plkst. 12:15 (pēc Latvijas laika) nosūta piedāvājuma dokumenta atvēršanas paroli uz Izsoles organizētāja e-pasta adresi izsoles@rigassatiksme.lv ar norādi „Parole izsolei „Ēdināšanas pakalpojumu vietu izsole” \_\_.daļa, ID Nr. MK-NOL/2022/70”. Ja piedāvājuma dokumenta atvēršanas parole netiek iesniegta, ar to nav iespējams piedāvājuma dokumentu atvērt, vai piedāvājuma dokumenta atvēršanas parole tiek iesniegta ārpus šajā apakšpunktā noteiktā termiņa, piedāvājums un pieteikums netiek izskatīts.

### Iesniegto Izsoles piedāvājumu atvēršana notiks 2022. gada 12. decembra plkst.12:30 (pēc Latvijas laika), nodrošinot tajā dalību, izmantojot *Microsoft Teams* platformu.

### Pirms piedāvājumu atvēršanas Izsoles organizētājs no 2022. gada 12. decembra plkst. 12:15 līdz 2022. gada 12. decembra plkst. 12:30 (pēc Latvijas laika), nosūta pretendentu pārstāvjiem Izsoles piedāvājuma atvēršanas sanāksmes dalības rīka *Microsoft Teams* platformas pieslēgšanās adresi.

### Izsoles piedāvājuma atvēršanā var piedalīties jebkura persona, pirms tam nosūtot uz Izsoles organizētāja e-pasta adresi izsoles@rigassatiksme.lv dalībnieka vārdu uzvārdu un e-pasta adresi, uz kuru tiks nosūtīta Izsoles piedāvājuma atvēršanas sanāksmes dalības rīka *Microsoft Teams* platformas pieslēgšanās adrese.

* 1. Komisija atver pretendentu iesniegtos piedāvājumus. Pēc katra piedāvājuma atvēršanas tiek nosaukts pretendents, un tā piedāvājumā ietvertā informācija – piedāvātā cena Izsoles priekšmeta daļā.
	2. Pēc pretendentu iesniegto piedāvājumu atvēršanas sanāksmes Izsoles organizētājs sagatavo piedāvājumu apkopojumu un 1 (vienas) darba dienas laikā to publicē Izsoles organizētāja interneta vietnē www.rigassatiksme.lv, sadaļā „Iepirkumi un izsoles”.
	3. Pēc visu piedāvājumu atvēršanas piedāvājumu atvēršanas sēdes daļa tiek slēgta, un turpmāko pieteikumu un piedāvājumu izvērtēšanu komisija veic slēgtās sēdēs.
1. **Piedāvājuma derīguma termiņš.**
	1. Piedāvājuma derīguma termiņš ir 30 (trīsdesmit) kalendārās dienas, skaitot no piedāvājumu iesniegšanas termiņa pēdējās dienas.
	2. Pamatojoties uz Izsoles organizētāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
2. **Pieteikuma un piedāvājuma sastāvs.**
	1. Pieteikums un piedāvājums iesniedzams atbilstoši Izsoles nolikumā iekļautajiem paraugiem.
	2. Pretendenta pieteikums sastāv no:
		1. Pieteikuma, kas sagatavots atbilstoši Izsoles nolikuma 1. pielikuma paraugam;
		2. Pretendenta kvalifikācijas dokumentiem, kas sagatavoti atbilstoši Izsoles nolikuma 18. punktā noteiktajām prasībām;
		3. Piedāvājuma nodrošinājuma, kas sagatavots atbilstoši Izsoles nolikuma 13. punktā noteiktajām prasībām.
	3. Pretendenta piedāvājums jāsagatavo saskaņā ar Izsoles nolikuma 19. punktu, atbilstoši 3. pielikuma prasībām.
3. **Piedāvājuma apjoms.**

Pretendents ir tiesīgs iesniegt piedāvājumu par vienu vai vairākām Izsoles priekšmeta daļām.

### Piedāvājuma nodrošinājums

* 1. Piedāvājuma nodrošinājums Izsolei tiek noteikts šādā apmērā:
		1. Par Izsoles 1. daļu „ Ēdināšanas pakalpojuma nodrošināšanas telpu Vestienas ielā 35, Rīgā noma” **930 EUR (deviņi simti trīsdesmit *euro*)**;
		2. Par Izsoles 2. daļu „Ēdināšanas pakalpojuma nodrošināšanas telpu Vienības gatvē 16, Rīgā noma” **644 EUR (seši simti četrdesmit četri *euro*);**
		3. Par Izsoles 3. daļu „ Ēdināšanas pakalpojuma nodrošināšanas telpu Rūsiņa ielā 3, Rīgā noma” **158 EUR (viens simts piecdesmit astoņi *euro*);**
		4. Par Izsoles 4. daļu „ Ēdināšanas pakalpojuma nodrošināšanas telpu Brīvības ielā 191, Rīgā noma” **620 EUR (seši simti divdesmit *euro*);**
		5. Par Izsoles 5. daļu „Ēdināšanas pakalpojuma nodrošināšanas telpu Kleistu ielā 28, Rīgā noma” **820 EUR (astoņi simti divdesmit *euro*);**
		6. Par divām vai vairākām Izsoles daļām piedāvājuma nodrošinājuma summa ir vislielākās Izsoles daļas nodrošinājuma summa uz kuru pretendents iesniedz pieteikumu un piedāvājumu.
	2. Piedāvājuma nodrošinājums jāiesniedz kā viens no zemāk minētajiem variantiem:
		1. Garantijas vēstule, ko izdevusi kredītiestāde, kurai ir tiesības sniegt finanšu pakalpojumus Latvijas Republikā, par nodrošinājuma summas izmaksāšanu par labu Izsoles organizētājam 3 (trīs) darba dienu laikā pēc pirmā rakstiskā pieprasījuma no Izsoles organizatora saņemšanas, ja iestājas kāds no nolikuma 13.4. apakšpunktā minētajiem gadījumiem;
		2. Apdrošināšanas sabiedrības, kura ir tiesīga sniegt apdrošināšanas pakalpojumus Latvijā, izsniegta apdrošināšanas polise, kurā apdrošinātājs apņemas piedāvājuma nodrošinājuma apmēram atbilstošu naudas summu 3 (trīs) darba dienu laikā pēc attiecīgas prasības no Izsoles organizatora saņemšanas nolikuma 13.4. apakšpunktā norādītajos gadījumos. Apdrošināšanas polisē apdrošinātājs apliecina, ka pretendents ir veicis apdrošināšanas prēmijas samaksu pilnā apmērā. Ja apdrošināšanas polisē šāds apliecinājums nav iekļauts, pretendentam kopā ar polisi jāiesniedz dokuments, kas apliecina apdrošināšanas prēmijas samaksu pilnā apmērā (apdrošināšanas polises izdevēja apliecinājums par prēmijas samaksu pilnā apmērā vai apdrošināšanas polises izdevēja apliecinājums par polises spēkā esamību);
		3. Debeta paziņojums vai cits dokuments, kas apliecina piedāvājuma nodrošinājuma naudas iemaksu Izsoles organizētāja kontā Nr. LV56PARX0006048641565, maksājuma uzdevumā norādot „Ēdināšanas pakalpojumu vietu izsole”, \_\_.daļa, identifikācijas Nr. MK-NOL/2022/70.
	3. Piedāvājuma nodrošinājums ir spēkā 30 kalendārās dienas, skaitot no piedāvājumu iesniegšanas termiņa pēdējās dienas, vai līdz līguma spēkā stāšanās dienai, atkarībā no tā, kurš no nosacījumiem iestājas pirmais.
	4. Nodrošinājuma devējam (kredītiestādei vai apdrošināšanas sabiedrībai) ir jāizmaksā Izsoles organizētājam 13.1. punktā noteiktā piedāvājuma nodrošinājuma summa attiecīgajai daļai, ja iestājas kāds no šādiem gadījumiem:
		1. Pretendents atsauc savu piedāvājumu, kamēr ir spēkā piedāvājuma nodrošinājums (izņemot nolikuma 8.6.2. apakšpunktā noteikto);
		2. Pretendents neparaksta nomas līgumu (3. pielikums) Izsoles organizētāja noteiktajā termiņā, ja Izsoles organizētājs ir atzinis pretendentu par Izsoles uzvarētāju.
	5. Izsoles organizētājam nav nepieciešams pierādīt vai skaidrot pamatojumu, vai iemeslus savai prasībai par piedāvājuma nodrošinājuma izmaksu par labu Izsoles organizētājam, un pretendentam vai nodrošinājuma devējam nav tiesību apspriest šo prasību.

**III**

**INFORMĀCIJA PAR LĪGUMA PRIEKŠMETU**

1. **Līguma priekšmets un apjoms -** tiesības nomāta telpas Izsoles objektā ēdināšanas pakalpojuma nodrošināšanai, apkalpojot Izsoles organizētāja darbiniekus un trešās personas (ja pieļauts Izsoles objekta nomas noteikumos). Par Izsoles objekta nomu Izsoles uzvarētājam ir jāmaksā nomas līgumā noteiktā maksa, saskaņā ar Izsolē iesniegto piedāvājumu.
2. **Līguma izpildes vieta un laiks.**
	1. Nomas līguma projekts ir pievienots nolikumam kā 3. pielikums un kalpos par pamatu līguma noslēgšanai starp Izsoles organizētāju un Izsoles uzvarētāju.
	2. Līguma pielikumi tiks izstrādāti pēc Izsoles uzvarētāja katrā daļā paziņošanas saskaņā ar nolikumā, tā pielikumos un Izsoles uzvarētāja piedāvājumā ietverto informāciju.
	3. Līgumā paredzamais telpu nomas laiks – 5 (pieci) gadi.

**IV**

**PRETENDENTU ATLASES PRASĪBAS**

1. **Prasības profesionālās darbības veikšanai un finanšu spējām.**
	1. Pretendentam vai, ja pretendents ir personu apvienība – visiem personu apvienības dalībniekiem, ir jābūt reģistrētiem Komercreģistrā vai, ja pretendents ir fiziska persona, tad jābūt reģistrētam kā saimnieciskās darbības veicējam, vai ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
	2. Pretendentam, vai, ja pretendents ir personu apvienība, tad tam apvienības dalībniekam, kurš nodrošinās ēdināšanas pakalpojumus, ir jābūt reģistrētam Pārtikas un veterinārā dienesta uzturētajā Pārtikas uzņēmumu reģistrā.
	3. Pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, vai nav uzsākta tiesvedība par pretendenta darbības izbeigšanu vai maksātnespēju.
	4. Pretendentam Izsoles piedāvājuma iesniegšanas termiņa pēdējā dienā nav nodokļu vai valsts sociālās apdrošināšanas obligāto iemaksu parādu, kas pārsniedz 150,00 *euro* (viens simts piecdesmit eiro, 00 centi).
	5. Uz pretendentu (arī visiem apvienības dalībniekiem vai personālsabiedrības biedriem (ja pretendents ir personālsabiedrība) neattiecas Starptautisko un Latvijas Republikas nacionālo sankciju likuma 11.1 pantā minētie nosacījumi, kas liedz Izsoles organizētājam stāties darījuma attiecībās ar pretendentu.
	6. Pretendenta minimālais katra gada vidējais finanšu (neto) apgrozījums pēdējo 3 (trīs) noslēgto finanšu gadu laikā (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats) nav bijis mazāks par 50 000,00 *euro* (piecdesmit tūkstoši *euro* un 00 centi). Ja pretendents ir dibināts vēlāk, tad gada finanšu apgrozījumam jāatbilst augstāk minētajai prasībai attiecīgi īsākā laikā. Ja pretendents ir personu apvienība, tad vismaz vienam no apvienības dalībniekiem, kurš uzņemsies finansiālās saistības par nomas līguma izpildi, ir jāatbilst šajā punktā noteiktajai prasībai.

**V**

**PRETENDENTU PIETEIKUMU DOKUMENTI UN PIEDĀVĀJUMS**

1. **Pretendenta pieteikuma dokumenti un piedāvājums**
	1. Kopā ar pieteikumu pretendentam jāiesniedz šādi pretendentu atlases dokumenti:
		1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt līgumu, ja attiecīgās valsts normatīvie akti paredz šāda dokumenta izsniegšanu;
		2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
		3. Ārvalstu pretendentiem jāiesniedz Izziņa par nodokļu un valsts sociālās apdrošināšanas obligāto iemaksu parādu neesamību.
		4. Pretendenta pēdējo divu apstiprināto gada pārskata peļņas vai zaudējumu aprēķinu un zvērināta revidenta ziņojuma, ja uz pretendentu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu un konsolidēto gada pārskatu likumu, kopijas. Vēlāk dibinātiem pretendentiem, kuriem neviens gada pārskats nav apstiprināts, ir jāiesniedz zvērināta revidenta apstiprināta operatīvā bilance, no kuras pasūtītājam ir iespējams pārliecināties par pretendenta atbilstību nolikuma 16.6. punkta prasībām.
	2. Ja piedāvājumu iesniedz personu apvienība, atbilstība nolikuma 16.1., 16.3 – 16.5.  punktos minētajām kvalifikācijas prasībām jāapliecina visiem personu apvienības vai personālsabiedrības dalībniekiem. Ja piedāvājumu iesniedz personu apvienība, pieteikumam jāpievieno apvienības dalībnieku noslēgtās vienošanās kopija, kurā ir norādīts katram apvienības dalībniekam nododamās saistības vai pienākumi līguma izpildē.
	3. Izsoles pretendenti ir atbildīgi par iesniegto datu pareizību. Ja, pārbaudot šos datus, noskaidrosies, ka tie neatbilst patiesībai pretendents tiek izslēgts no turpmākās dalības Izsolē un tā piedāvājums tālāk netiek izskatīts.
	4. Pretendentam ir pienākums pēc Izsoles organizētāja pieprasījuma paskaidrot vai papildināt pieteikumā iesniegto informāciju.
2. Piedāvājums.
	1. Piedāvājums jāsagatavo saskaņā ar piedāvājuma formu (2. pielikums), ņemot vērā piedāvājumā paredzēto izsoles sākumcenu. Pretendenti piedāvājumā nevar piedāvāt cenu, kas ir zemāka par izsoles sākumcenu.

**VI**

**PIETEIKUMU UN PIEDĀVĀJUMU VĒRTĒŠANA**

1. **Pieteikumu un piedāvājumu vērtēšanas kārtība.**
	1. Izsoles pieteikumu un piedāvājumu izskatīšanu un vērtēšanu veic komisija.
	2. No sākuma komisija veic pieteikumu noformējuma pārbaudi, kuras laikā komisija izvērtē, vai pieteikums sagatavots un noformēts atbilstoši Izsoles nolikuma II sadaļas prasībām. Ja pieteikums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un Izsolē tas tālāk netiek vērtēts.
	3. Izvērtējot pretendenta piedāvājumu, komisija pārbauda tā atbilstību Izsoles nolikuma prasībām, kā arī pārbauda, vai pretendenta piedāvājumā nav aritmētisku kļūdu. Ja aritmētiskā kļūda ir labojama, tad komisija to izlabo un ņem vērā labotos datus. Ja piedāvājums neatbilst Izsoles nolikuma prasībām, pretendents tiek izslēgts no turpmākās dalības Izsolē un tā piedāvājums tālāk netiek izskatīts.
	4. Komisija veic pretendenta kvalifikācijas pārbaudi vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs (Valsts ieņēmumu dienesta datu bāzē, Uzņēmumu reģistra datu bāzēs un tamlīdzīgi). Ja pretendents neatbilst Izsoles nolikumā norādītajām pretendenta atlases prasībām, pretendents tiek izslēgts no turpmākās dalības Izsolē.
	5. Veicot piedāvājumu vai pieteikumu vērtēšanu, komisija nepieciešamības gadījumā ir tiesīga pieaicināt komisijas darbā ekspertus, kas sniedz rakstisku novērtējumu.
	6. Pirms darba sākšanas eksperts paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda konkrēta Izsoles pretendenta izvēlē vai darbībā.
	7. Pieaicinātajam ekspertam nav balsstiesību komisijā. Pieaicinātā eksperta rakstiskajam vērtējumam ir rekomendējošs raksturs un to pievieno komisijas sēdes protokolam.
	8. Pieteikuma un piedāvājuma vērtēšanas gaitā komisija ir tiesīga pieprasīt no pretendentiem papildu informāciju par iesniegtajiem dokumentiem, konstatētajiem faktiem vai publiskajās datubāzēs uzrādīto informāciju.
	9. Komisija ir tiesīga kvalifikācijas atbilstības pārbaudi veikt tikai tam pretendentam, kuram būtu piešķiramas līguma slēgšanas tiesības.
	10. Komisija attiecībā uz pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. Piedāvājuma izvēles kritērijs.
	1. Pretendentu piedāvājumi tiek vērtēti pēc pretendentu iesniegtā piedāvājuma, izvēloties piedāvājumu ar augstāko cenu. Piedāvājumu vērtēšana tiek veikta par katru Izsoles daļu atsevišķi.
	2. Ja divi pretendenti piedāvā vienādu cenu, tad par uzvarētāju būs atzīstams tas pretendents, kurš saskaņā ar Valsts ieņēmumu dienesta (turpmāk tekstā – VID) publiskojamās datubāzes datiem (https://www6.vid.gov.lv/snk) ir veicis lielākus nodokļu maksājumus valsts kopbudžetā pēdējā taksācijas gadā.

**VII**

**LĒMUMA PIEŅEMŠANA, IZSOLES REZULTĀTU PAZIŅOŠANA UN LĪGUMA NOSLĒGŠANA**

1. **Lēmumu pieņemšanas kārtība un pretendentu informēšana.**
	1. Pamatojoties uz Izsoles pieteikumu un piedāvājumu izskatīšanas un izvērtēšanas rezultātiem, komisija nosaka Izsoles uzvarētāju katrai Izsoles daļai un pieņem lēmumu par līgumu slēgšanu.
	2. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas komisijas locekļu. Komisijas locekļu skaitu nosaka, iegūto rezultātu noapaļojot uz augšu.
	3. Komisija lēmumu par Izsoles rezultātiem pieņem ar balsu vairākumu. Ja komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	4. Komisija var jebkurā brīdī pārtraukt Izsoli, ja tam ir objektīvs iemesls.
	5. Pēc lēmuma pieņemšanas visi pretendenti 5 (piecu) darba dienu laikā tiek informēti par pieņemto lēmumu Izsolē, informāciju nosūtot elektroniski, izmantojot drošu elektronisko parakstu.
2. Līguma noslēgšana.
	1. Komisijas lēmums un paziņojums par Izsoles uzvarētāju ir pamats līguma sagatavošanai. Līgums tiek slēgts uz pretendenta piedāvājuma pamata, atbilstoši līguma projektam, kas pievienots nolikumam kā 3. pielikums. Par katru daļu tiek gatavots atsevišķs līgums, izņemot gadījumu, ja, lietderības apsvērumu dēļ tiek gatavots viens līgums, jo divās vai vairākās daļās ir viens Izsoles uzvarētājs.
	2. Pretendents 5 (piecu) darba dienu laikā pēc Izsoles rezultātu paziņošanas un līguma projekta saņemšanas paraksta nomas līgumu un 5 (piecu) darba dienu laikā no līguma parakstīšanas dienas iesniedz vai iemaksā Izsoles organizētājam līguma 2.7. punktā noteikto līguma izpildes garantiju vai rakstiski paziņo uz elektroniskā pastu izsoles@rigassatiksme.lv par atteikumu parakstīt līgumu. Ja iepriekšminētajā termiņā Izsoles uzvarētājs nomas līgumu neparaksta un neinformē par objektīviem[[2]](#footnote-3) iemesliem, kāpēc to nav iespējams izdarīt šajā punktā norādītajā termiņā, iesniedzot vai neiesniedzot attiecīgu atteikumu, ir uzskatāms, ka Izsoles uzvarētājs no nomas līguma slēgšanas ir atteicies.
	3. Ja par Izsoles uzvarētāju atzītais pretendents atsakās vai tiek uzskatīts, ka atsakās slēgt līgumu, komisija ir tiesīga izvēlēties nākamo izdevīgāko piedāvājumu iesniegušo pretendentu, ievērojot nolikumā minēto kritēriju.
	4. Ja pretendents neiesniedz vai neiemaksā Izsoles organizētājam nolikuma 22.2. apakšpunktā noteiktā termiņā līguma 2.7. punktā noteikto līguma izpildes garantiju, nomas līgums uzskatāms par spēkā neesošu un komisija ir tiesīga izvēlēties nākamo izdevīgāko piedāvājumu iesniegušo pretendentu, ievērojot nolikumā minēto kritēriju.

**VIII**

**LĪGUMA NOTEIKUMI**

1. Līguma projekts ir šī nolikuma 3.pielikums.

**IX**

**PIELIKUMI**

1. pielikums – Pieteikuma forma;
2. pielikums – Piedāvājums forma;
3. pielikums – Līguma projekts;
4. pielikums – Izsoles objekta daļu nomas noteikumi ar pielikumiem;
5. pielikums – Izsoles objekta daļu vērtējums.

**1. pielikums**

Izsoles nolikumam

 „Ēdināšanas pakalpojumu vietu izsole”

Nr. MK-NOL/2022/70

**PIETEIKUMS IZSOLEI**

**„Ēdināšanas pakalpojumu vietu izsole”**

**Nr. MK-NOL/2022/70**

2022. gada \_\_\_. \_\_\_\_\_\_\_\_\_\_

Iepazīstoties ar Izsoles nolikumu, ieskaitot līguma projekta noteikumus, mēs:

1. Apliecinām, ka esam iepazinušies ar Izsoles nolikumu un tā pielikumiem un, atbilstoši nolikuma prasībām, apliecinām savu atbilstību Izsoles nolikuma prasībām un iesniedzam piedāvājumu par:

Izsoles \_\_\_\_\_\_\_\_\_. daļu.

1. Apliecinām, ka mūsu piedāvājums ir spēkā 30 dienas no piedāvājumu iesniegšanas termiņa pēdējās dienas;
2. Apliecinām, ka esam samaksājuši vai iesniedzam piedāvājuma nodrošinājumu;
3. Apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgās institūcijās.

Informācija par pretendentu[[3]](#footnote-4):

|  |  |
| --- | --- |
| Pretendenta pilns nosaukums: |  |
| Reģistrācijas numurs: |  |
| Pretendenta pilnvarotais pārstāvis izsoles laikā, tā e-pasts un tālrunis: |  |

Pretendenta amatpersonas ar paraksta tiesībām (vai pretendenta pilnvarotās personas)

vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ paraksts (*elektroniski*)

**2. pielikums**

Izsoles nolikumam

„Ēdināšanas pakalpojumu vietu izsole”

Nr. MK-NOL/2022/70

**PIEDĀVĀJUMS**

 **„Ēdināšanas pakalpojumu vietu izsole”**

 **Pretendents**

|  |  |
| --- | --- |
| Pretendenta pilns nosaukums: |  |
| Reģistrācijas numurs: |  |
| Pretendenta pilnvarotais pārstāvis izsoles laikā, tā e-pasts un tālrunis: |  |

Pretendents izsaka sekojošu piedāvājumu par **ikmēneša nomas maksas apmēru**, kuru pretendents apņemas maksāt Izsoles organizētājam mēnesī:

|  |  |  |  |
| --- | --- | --- | --- |
| Daļa | Mērvienība | Sākumcena *euro* bez PVN | Pretendenta piedāvātā cena vienam mēnesim *euro* bez PVN |
| **1. daļa “Ēdināšanas pakalpojuma nodrošināšanas telpu Vestienas ielā 35, Rīgā noma”** | Viena mēneša nomas maksa saskaņā ar Nomas noteikumiem | 465,30 |  |
| **2. daļa “Ēdināšanas pakalpojuma nodrošināšanas telpu Vienības gatvē 16, Rīgā noma”** | 332,42 |  |
| **3. daļa “Ēdināšanas pakalpojuma nodrošināšanas telpu Rūsiņa ielā 3, Rīgā noma”** | 79,28 |  |
| **4. daļa “Ēdināšanas pakalpojuma nodrošināšanas telpu Brīvības ielā 191, Rīgā noma”;** | 310,00 |  |
| **5. daļa “Ēdināšanas pakalpojuma nodrošināšanas telpu Kleistu ielā 28, Rīgā noma”.** | 410,10 |  |

|  |
| --- |
| *Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts (elektroniski)* |

**3. pielikums**

Izsoles nolikumam

„Ēdināšanas pakalpojumu vietu izsole”

Nr. RS/2022/\_\_

LĪGUMA PROJEKTS

**LĪGUMS Nr. LIG/2022/\_\_\_\_\_**

**Ēdināšanas pakalpojuma nodrošināšanas telpu \_\_\_\_\_\_\_\_\_\_ noma**

Rīgā */datums skatāms laika zīmogā/*

**Rīgas pašvaldības sabiedrība ar ierobežotu atbildību „Rīgas satiksme”**, vienotais reģistrācijas Nr.40003619950, tās valdes priekšsēdētājas Džinetas Innusas personā, kura rīkojas saskaņā ar valdes pilnvarojumu, turpmāk – IZNOMĀTĀJS, no vienas puses un

**\_\_\_\_\_\_\_\_\_\_\_\_\_\_\_\_,** vienotais reģistrācijas Nr.\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, turpmāk – NOMNIEKS, no otras puses, abi kopā un atsevišķi turpmāk - Līdzējs/Līdzēji, pamatojoties uz Izsoles komisijas 2022. gada \_\_. \_\_\_\_\_\_\_\_ lēmumu, noslēdz šādu nomas līgumu, turpmāk – Līgums:

1. **LĪGUMA PRIEKŠMETS**
	1. IZNOMĀTĀJS nodod un NOMNIEKS pieņem nomā IZNOMĀTĀJA īpašumā vai valdījumā esošās telpas \_\_\_\_\_\_\_\_\_\_\_\_\_\_\_ ar kopējo platību \_\_\_\_\_\_ m2 (turpmāk – Objekts), saskaņā ar pievienoto telpu plānu (1. pielikums), ar mērķi tajā sniegt ēdināšanas pakalpojumu atbilstoši nomas noteikumiem (2. pielikums).
	2. IZNOMĀTĀJS nodod un NOMNIEKS pieņem nomā IZNOMĀTĀJA īpašumā esošo kustamo mantu – iekārtas un inventāru (turpmāk – Iekārtas), saskaņā ar Iekārtu un inventāra nodošanas-pieņemšanas akta (3. pielikums) pielikumā esošo Iekārtu un inventāra sarakstu, turpmāk tekstā – Iekārtu saraksts.
	3. Objekts tiek nodots NOMNIEKAM tādā tehniskajā stāvoklī, kāds tas ir Līguma parakstīšanas brīdī, šis stāvoklis NOMNIEKAM ir zināms un NOMNIEKS apņemas neizvirzīt IZNOMĀTĀJAM pretenzijas par Objekta un inženiertehnisko tīklu tehnisko stāvokli.
	4. Objekta nodošana NOMNIEKA lietošanā tiek noformēta ar Līdzēju pilnvaroto pārstāvju abpusēji parakstītu pieņemšanas un nodošanas aktu, un Objekta pieņemšana pēc Līguma termiņa beigām tiek noformēta ar Līdzēju abpusēji parakstītu pieņemšanas un nodošanas aktu.
	5. NOMNIEKS uzsāk Objektā sniegt ēdināšanas pakalpojumus un pārtikas produktu vai dzērienu tirdzniecību tikai pēc tam, kad Līdzēji ir parakstījuši Līguma 1.4. punktā norādīto pieņemšanas un nodošanas aktu.
2. **SAMAKSAS NOTEIKUMI**
	1. Par tiesībām nomāt Līguma 1.1. punktā noteikto Objektu, NOMNIEKS maksā IZNOMĀTĀJAM nomas maksu EUR \_\_\_\_\_\_\_,\_\_\_(\_\_\_\_\_\_\_\_\_\_\_\_ *euro* un \_\_ centi) bez pievienotās vērtības nodokļa mēnesī, saskaņā ar IZNOMĀTĀJA Izsolē piedāvāto Objekta nomas maksu.
	2. NOMNIEKS maksā nomas maksu IZNOMĀTĀJAM neatkarīgi no tā, vai NOMNIEKS izmanto Objektu.
	3. Pievienotās vērtības nodoklis tiek piemērots saskaņā ar spēkā esošajiem normatīvajiem aktiem.
	4. Līguma 2.1. punktā noteikto nomas maksu NOMNIEKSmaksāpar tekošo mēnesi 10 (desmit) dienu laikā pēc rēķina saņemšanas.
	5. Līdzēji vienojas, ka rēķins tiek sagatavots un nosūtīts elektroniski uz NOMNIEKA e-pasta adresi: \_\_\_\_\_\_\_\_\_\_\_\_\_\_\_\_.
	6. Līdzēji vienojas, ka par rēķina saņemšanas dienu tiek uzskatīta diena, kad IZNOMĀTĀJS rēķinu nosūtījis uz Līguma 2.5. punktā norādīto NOMNIEKA e-pasta adresi.
	7. Līguma izpildes nodrošinājums tiek noteikts 2 (divu) nomas maksas mēneša maksājumu apmērā, ieskaitot PVN. Ne vēlāk kā 5 (piecu) darba dienu laikā no Līguma parakstīšanas, NOMNIEKS iesniedz vai iemaksā līguma izpildes nodrošinājumu vienā no šādiem veidiem:
		1. Bankas garantija, ko izdevusi kredītiestāde, kurai ir tiesības sniegt finanšu pakalpojumus Latvijas Republikā, par nodrošinājuma summas izmaksāšanu par labu IZNOMĀTĀJAM 3 (trīs) darba dienu laikā pēc pirmā rakstiskā pieprasījuma no IZNOMĀTĀJA saņemšanas;
		2. Debeta paziņojums vai cits dokuments, kas apliecina līguma izpildes nodrošinājuma naudas iemaksu IZNOMĀTĀJA kontā Nr. LV56PARX0006048641565, maksājuma uzdevumā norādot “Līguma izpildes nodrošinājums līgumam Nr. \_\_\_\_\_\_\_\_\_\_”.
	8. Nepieciešamības gadījumā, informējot par to NOMNIEKU rakstveidā, līguma izpildes nodrošinājums var tikt izmantots zaudējumu, nokavēto maksājumu, līgumsodu un nokavējuma procentu atlīdzināšanai. NOMNIEKAM 10 (desmit) darba dienu laikā pēc IZNOMĀTĀJA pieprasījuma saņemšanas jāpapildina līguma izpildes nodrošinājuma summa līdz sākotnējam apmēram, ja IZNOMĀTĀJS līguma izpildes nodrošinājumu daļēji vai pilnībā ir izlietojis saskaņā ar Līguma noteikumiem. NOMNIEKAM ir pienākums, palielinoties nomas maksai, 10 (desmit) darba dienu laikā papildināt līguma izpildes nodrošinājuma apmēru proporcionāli pārskatītajam nomas maksas apmēram.
	9. Līgumam izbeidzoties, IZNOMĀTĀJS 10 (desmit) darba dienu laikā pēc rakstiska NOMNIEKA pieprasījuma atmaksā NOMNIEKAM līguma izpildes nodrošinājumu, ja NOMNIEKS ir pienācīgi izpildījis savas Līgumā noteiktās saistības, vai tās atlikumu. NOMNIEKS pieprasījumā norāda konta numuru uz kuru jāpārskaita līguma izpildes nodrošinājums, ja līguma izpildes nodrošinājums tika iemaksāts IZNOMĀTĀJA kontā, vai norāda, kur un kā jāinformē kredītiestāde par bankas garantijas saistību izbeigšanos.
	10. Visi Līgumā paredzētie maksājumi tiek uzskatīti par samaksātiem tajā brīdī, kad IZNOMĀTĀJA bankas kontā ir ieskaitīts maksājums pilnā apmērā.
	11. Nomas maksa var tikt pārskatīta (palielināta vai samazināta) vienu reizi gadā, sākot ar otro gadu pēc līguma noslēgšanas, veicot nomas maksas indeksāciju un piemērojot Latvijas Republikas Centrālās statistikas pārvaldes noteiktos patēriņa cenu indeksus (pārmaiņas) patēriņa grupai “04.3. “Mājokļa uzturēšana un remonts”, ja indeksa (pārmaiņu) svārstības ir vismaz 5 %. Veicot nomas maksas indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar attiecīgā pilnā ceturkšņa datiem pēc gada. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, nomas maksu attiecīgi palielina. Ja minēto datu salīdzināšanas rezultātā konstatēts cenu indeksu samazinājums par vismaz 5 %, normas maksu attiecīgi samazina.
3. **LĪDZĒJU TIESĪBAS UN PIENĀKUMI**
	1. Līdzēju tiesības un pienākumi noteikti Līgumā un tā pielikumos (it īpaši nomas noteikumos, kas ietverti 2. pielikumā).
	2. NOMNIEKS, atrodoties Objektā, apņemas ievērot darba aizsardzības, ugunsdrošības un citu spēkā esošu normatīvo aktu prasības, kā arī ņemt vērā energopārvaldības sistēmas prasības energoresursu lietotājiem (Līguma 4. pielikums).
	3. NOMNIEKS nodrošina Līguma izpildē iesaistīto personu instruktāžu un apmācību darba aizsardzības jomā, kā arī iepazīstina ar energopārvaldības sistēmas ieteikumiem energoresursu lietotājiem.
4. **LĪDZĒJU ATBILDĪBA**
	1. IZNOMĀTĀJS nav atbildīgs par NOMNIEKA tirgoto preču un ēdienu kvalitāti, kā arī par trešo personu nodarītajiem materiālajiem zaudējumiem NOMNIEKAM.
	2. NOMNIEKS ir atbildīgs par ēdienu un dzērienu kvalitāti, to nekaitīgumu un drošumu cilvēku dzīvībai, veselībai un videi.
	3. Līgumā noteikto saistību neizpildīšanas gadījumā vainīgais Līdzējs atlīdzina otram Līdzējam zaudējumus, bet Līgumā noteiktajos gadījumos maksā arī līgumsodus, kuru summas netiek ieskaitītas zaudējumu segšanai.
	4. Par Līgumā norādītājos termiņos neveiktiem maksājumiem NOMNIEKS maksā IZNOMĀTĀJAM nokavējuma naudu 0,5% apmērā no pamatparāda par katru nokavēto dienu.
	5. Nokavējuma naudas samaksa neatbrīvo NOMNIEKU no tā pienākumu pildīšanas, kā arī ar savu darbību nodarīto zaudējumu atlīdzināšanas saskaņā ar šo Līgumu un spēkā esošajiem normatīvajiem aktiem.
	6. Par Līguma 2. pielikumā ietverto nomas noteikumu 6.1. – 6.11. punktā ietverto prasību Līguma neievērošanu, IZNOMĀTĀJAM ir tiesības piemērot līgumsodu NOMNIEKAM EUR 50,00 apmērā par katru gadījumu.
	7. Par Līguma 2. pielikumā ietverto nomas noteikumu 13. – 16., 18. punktā noteikto prasību neievērošanu, IZNOMĀTAJAM ir tiesības piemērot līgumsodu NOMNIEKAM EUR 100,00 apmērā par katru fiksēto pārkāpumu.
	8. Ja Objekts netiek atbrīvots Līguma 2. pielikuma 21. punktā noteiktajā termiņā, IZNOMĀTAJS ir tiesīgs patstāvīgi atbrīvot Objektu, sastādot aktu, kurā tiek uzskaitīta Objektā atrodošās kustamās mantas. IZNOMĀTĀJS uzglabā kustamo mantu IZNOMĀTĀJA īpašumā Rīgā, Tipogrāfijas ielā 1 un šajā punktā noteiktajā gadījuma NONIEKS maksā IZNOMĀTĀJAM:
		1. par mantu glabājumu iznomātā Objekta mēneša maksu, tai pieskaitot 25% no Objekta mēneša maksas par katru glabājuma mēnesi;
		2. par mantu transportēšanu no Objekta uz IZNOMĀTĀJAM piederošajām telpām Rīgā, Tipogrāfijas ielā 1 – EUR 0.44 bez PVN par katru kilometru,
		3. par krāvēju pakalpojumiem – EUR 51,20 bez PVN;
		4. par kravas automašīnas nomu EUR 53,16 bez PVN.
	9. Ja NOMNIEKS nepilda Līgumā noteiktās saistības, tas apmaksā IZNOMĀTĀJAM visus ar tā parāda piedziņu saistītos izdevumus (tajā skaitā, izdevumus par brīdinājumu nosūtīšanu ierakstītā pasta sūtījumā, jurista darba atlīdzību, jebkāda veida izziņu izsniegšanu un saņemšanu utt.), tie ir 250.00 EUR (divi simti piecdesmit *euro* un 00 centi).
	10. Gadījumā, ja NOMNIEKS nepilda vai nepienācīgi pilda ar Līgumu uzņemtās saistības, IZNOMĀTĀJAM ir tiesības bez NOMNIEKA īpašas informēšanas publiskot un nodot trešajām personām informāciju par tā neizpildītajām vai nepilnīgi izpildītajām saistībām. Šajā sakarā NOMNIEKS atsakās no jebkurām pretenzijām par minētās informācijas publiskošanu un/vai nodošanu trešajām personām.
5. **NEPĀRVARAMAS VARAS APSTĀKĻI**
	1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies tādu nepārvaramas varas apstākļu iestāšanās rezultātā, kuru iestāšanos Līdzēji nevarēja paredzēt un novērst, kā arī no kuru sekām Līdzēji nevar izvairīties un kuri tieši ietekmējuši Līdzēju saistību izpildes neiespējamību, proti: karš, jebkura rakstura karadarbība, blokāde, streiki, masu nemieri, sacelšanās, ražošanas strīdi, dabas katastrofas, ugunsgrēks, elektrības vai ūdens piegādes pārrāvumi, plūdi, valsts pārvaldes institūciju lēmumi.
	2. Par nepārvaramas varas apstākli nevar tikt atzīta apakšuzņēmēju, piegādātāju un citu iesaistīto personu saistību neizpilde, vai nesavlaicīga izpilde.
	3. Līdzējam, kuram Līguma saistību izpilde kļuvusi par neiespējamu nepārvaramas varas apstākļu dēļ, jāpaziņo otram Līdzējam rakstveidā par augstāk minēto apstākļu darbības sākumu un beigām ne vēlāk kā 3 (trīs) darba dienu laikā pēc to sākuma un darbības izbeigšanās, pievienojot dokumentālu pierādījumu (ja tas ir iespējams) par nepārvaramas varas apstākļu iestāšanos, raksturu un darbības ilgumu (ja paredzams). Ja Līdzējs nav iesniedzis rakstveida paziņojumu šajā punktā norādītajā kārtībā, tas zaudē savas tiesības atsaukties uz nepārvaramas varas apstākļiem kā apstākli, kas atbrīvo šo Līdzēju no atbildības par savu saistību neizpildi.
	4. Ja nepārvaramas varas apstākļu dēļ Līguma izpilde aizkavējas vairāk par 30 (trīsdesmit) kalendārām dienām, katram no Līdzējiem ir tiesības vienpusēji lauzt Līgumu. Ja Līgums šādā kārtā tiek lauzts, nevienam no Līdzējiem nav tiesību pieprasīt no otra Līdzēja zaudējumu atlīdzību.
6. **LĪGUMA TERMIŅŠ UN IZBEIGŠANA**
	1. Līgums stājas spēkā tā abpusējas parakstīšanas datumā un ir spēkā 5 (piecus) gadus.
	2. Nomas maksas aprēķina periods sākas ar Līguma 1.4. punktā minētā pieņemšanas un nodošanas akta abpusējas parakstīšanas brīdi un nomas maksas aprēķina periods beidzās ar Līguma 1.4. punktā minētā pieņemšanas un nodošanas akta abpusējas parakstīšanas brīdi un dienu, kad NOMNIEKS ir atbrīvojis Objektu no tam piederošajām kustamajām mantām.
	3. Līdzējiem ir tiesības jebkurā laikā izbeigt Līgumu pirms termiņa, paziņojot par to rakstiski otram Līdzējam. IZNOMĀTĀJAM ir tiesības izbeigt Līgumu, par to vienu mēnesi iepriekš rakstveidā brīdinot NOMNIEKU. NOMNIEKAM ir tiesības izbeigt līgumu, par to trīs mēnešus iepriekš rakstveidā brīdinot IZNOMĀTĀJU.
	4. Līdzēji vienojas, ka IZNOMĀTĀJAMir tiesības vienpusēji atkāpties no Līguma un izbeigt Līgumu nekavējoties, ja ir iestājies kāds no Civillikuma 2171. pantā noteiktajiem gadījumiem.
7. **CITI LĪGUMA NOTEIKUMI**
	1. IZNOMĀTĀJA pilnvarotā persona par Līguma izpildi ir Infrastruktūras daļas vadītājs Ivars Vīnavs, tālr.67104604; 28231161; Ivars.Vinavs@rigassatiksme.lv un Infrastruktūras daļas Objektu pārvaldīšanas nodaļas vadītāja Ginta Goļevska, tālr. 28666048, e-pasts: ginta.golevska@rigassatiksme.lv.
	2. NOMNIEKA pilnvarotā persona par Līguma izpildi, pieņemšanas - nodošanas aktu parakstīšanu ir \_\_\_\_\_\_\_\_\_\_\_\_\_\_\_\_\_\_.
	3. NOMNIEKA pārstāvi informē par darba vides riskiem, nosūtot informāciju uz Līgumā norādītā NOMNIEKA pilnvarotās personas e-pasta adresi, IZNOMĀTĀJA Personāla pārvaldības daļas Darbu aizsardzības un arodveselības nodaļas vadītāja Ināra Kačkāne, mob.tālr. 26558028, e-pasta adrese: inara.kackane@rigassatiksme.lv;
	4. Visi strīdi un domstarpības, kas rodas saskaņā ar šī Līguma izpildi, tiek risināti sarunu ceļā, bet, ja rakstiska vienošanās starp Līdzējiem netiek panākta 2 (divu) mēnešu laikā – Latvijas Republikas tiesā pēc piekritības saskaņā ar Latvijas Republikā spēkā esošajiem normatīvajiem aktiem.
	5. Jebkuras izmaiņas Līguma noteikumos ir spēkā tikai tad, ja tās būs noformētas rakstiski un ja tās būs parakstījuši abi Līdzēji.
	6. Ja spēku zaudē kāds no Līguma noteikumiem, tas neietekmē Līguma pārējo noteikumu spēkā esamību. Ja tas būtiski ietekmē Līdzēju stāvokli, Līdzēji vienojas par tālākiem Līguma turpināšanas noteikumiem vai arī par Līguma izbeigšanu.
	7. Visiem paziņojumiem, kuri tiks sagatavoti saskaņā ar šo Līgumu, jābūt rakstiskā veidā un tie jāpiegādā uz šajā Līgumā norādītajām adresēm personīgi, pa pastu ierakstītā vēstulē, kurjerpastu, vai elektronisko pastu.
	8. Līdzēju pilnvaroto personu maiņas gadījumā Līdzējs rakstiski informē otru Līdzēju 5 (piecu) darba dienu laikā.
	9. Līdzēju rekvizītu maiņas gadījumā Līdzēji apņemas par to viens otru brīdināt 5 (piecu) darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
	10. Līgumattiecības, kas nav atrunātas Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
	11. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
	12. Līgums ir saistošs jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā.
	13. Visi Līguma pielikumi ir tā neatņemamas sastāvdaļas.
	14. Līgums parakstīts divos eksemplāros pa vienam eksemplāram katram Līdzējam.
8. **Līdzēju rekvizīti UN PARAKSTI**

8.1.Iznomātājs: 8.2.Nomnieks:

|  |  |
| --- | --- |
| **RP SIA “Rīgas satiksme”**Vien. reģ. Nr.40003619950Jur. adrese: Kleistu iela 28, Rīga, LV1067Birojs: Vestienas iela 35, Rīga, LV1035Tālr.: 67104800Banka: AS Citadele bankaKods: PARXLV22Konts: LV56PARX0006048641565 |  |

1. Ārzona — zemu nodokļu vai beznodokļu valsts vai teritorija Uzņēmumu ienākuma nodokļa likuma izpratnē. [↑](#footnote-ref-2)
2. No Izsoles uzvarētāja darbības vai bezdarbības neatkarīgs iemesls vai tāds, kuru Izsoles uzvarētājs nevarēja paredzēt vai novērst. [↑](#footnote-ref-3)
3. Ja pieteikumu iesniedz personu apvienība, norāda katra apvienības dalībnieka nosaukumu un reģistrācijas numuru. [↑](#footnote-ref-4)